laion/Wikipedia-Exotic huggingface dataset:
פטר צומטור

פטר צומטור (בגרמנית: Peter Zumthor;‏ נולד ב־26 באפריל 1943) הוא אדריכל שווייצרי, זוכה פרס פריצקר ומדליית הזהב המלכותית של המכון המלכותי לאדריכלים בריטים (RIBA). צומטור נולד בעיר בזל, בראשית דרכו, בשנת 1963, למד עיצוב תעשייתי ואדריכלות בבית ספר לאמנויות שימושיות (Kunstgewerbeschule) בבזל, שווייץ, ובשנת 1966 המשיך את לימודיו במכון פראט שבניו יורק. עם שובו לשווייץ בשנת 1968 עבד במחלקה לשימור אנדרטאות של קנטון גראובינדן, שם רכש ידע מעמיק בחומרי בנייה, עיסוק בו המשיך להתעמק לאורך כל עבודתו גם כאדריכל עצמאי. בשנת 1979 הקים צומטור את משרדו הפרטי, הפועל היום בעיירה הלדנשטיין הסמוכה לעיר כור בשווייץ. בין עבודותיו שזכו לפרסום: המוזיאון לאמנות עכשווית בברגנץ (1997), מרחצאות וואלס בשווייץ (1999), הביתן השווייצרי בתערוכת אקספו 2000 בהנובר, הקולומבה - המוזיאון לאמנות בעיר קלן (2007). צומטור זכה בפרס קרלסברג לאדריכלות של קרן קרלסברג מדנמרק (1998), בפרס האיחוד האירופי לאדריכלות עכשווית - פרס מיס ון דר רוהה (1998) ובפרס פרמיום אימפריאלה (2008). בשנת 2009 הוא זכה בפרס פריצקר, בפרס אור היום לשנת 2010 ובשנת 2013 זכה במדליית הזהב המלכותית שהוענקה לו על ידי ארגון האדריכלים של בריטניה. בשנת 1988 החל לשמש כמנחה לאדריכלות בבית הספר לאדריכלות באוניברסיטת דרום קליפורניה (USCArchitecture) ובמכון לארכיטקטורה של דרום קליפורניה (SCI-Arc), שבלוס אנג'לס ושנה לאחר מכן באוניברסיטה הטכנית של מינכן. בשנת 1992 הנחה באוניברסיטת טוליין שבניו אורלינס, ובשנת 1999 הנחה בבית הספר לעיצוב באוניברסיטת הרווארד (GSD). מאז 1996, הוא פרופסור באקדמיה לאדריכלות של מנדריזיו (AAM). מדיה וקבצים בנושא פטר צומטור בוויקישיתוף קשת רוזנבלום, האדריכל השווייצי פיטר זומתור שומר אמונים לחומר, באתר הארץ, 17 בנובמבר 2013 מיכאל יעקובסון, פטר צומטור יתכנן את ביתן הקיץ של גלריית סרפנטיין בלונדון, באתר Xnet‏, 6 באפריל 2011 מיכאל יעקובסון: סיבוב באתר הארכאולוגי שתכנן האדריכל פיטר צומטור בעיר כור בשווייץ, באתר 'חלון אחורי', 12 במרץ 2022 פטר צומטור, באתר אנציקלופדיה בריטניקה (באנגלית) פטר צומטור, במסד הנתונים הקולנועיים IMDb (באנגלית) John Zukowsky, Peter Zumthor, Swiss architect, ENCYCLOPAEDIA BRITANNICA The VELUX Foundations (2010), "Peter Zumthor: The Daylight Award by VELUX Stiftung 2010", thedaylightaward.com,The Daylight Award.
אייל הסבך

אייל הסבך (שם מדעי: Capreolus) הוא סוג של אייל בינוני הכולל שני מינים החיים באירופה ואסיה. לשני המינים יש חפיפה בגבול של אסיה ואירופה. למרות תפוצתם הם שייכים לתת-משפחת איילי העולם החדש עקב מבנה הקרסול. המינים נוטים לחיות באזורי סבך, וזהו מקור שמם. מין אחד מהם - אייל הכרמל, היה המין היחיד מתת-משפחת איילי העולם החדש שחי בארץ ישראל והוא נכחד ממנה בעקבות ציד. כיום הוא מושב בהדרגה לטבע. סוג: אייל הסבך (Capreolus) מין אייל הכרמל (Capreolus capreolus) מין אייל סיבירי ( Capreolus pygargus) מדיה וקבצים בנושא אייל הסבך בוויקישיתוף אייל הסבך, באתר ITIS (באנגלית) אייל הסבך, באתר NCBI (באנגלית) אייל הסבך, באתר Animal Diversity Web (באנגלית) אייל הסבך, באתר האנציקלופדיה של החיים (באנגלית) אייל הסבך, באתר GBIF (באנגלית) אייל הסבך, באתר אנציקלופדיה בריטניקה (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
ראם ביסה

ראם ביסה או ראם מזרח־אפריקני (שם מדעי: Oryx beisa) הוא מין של ראם גדול מתת-משפחת ראמים במשפחת הפריים. ראם ביסה קרוב מאוד לקרובו הגדול ראם הצבי וחי בערך באותם אזורם במזרח אפריקה. כמוהו יש לו פס שחור מעל הבטן שמזכיר צבאיים יותר מראמים. אנטילופה זו חיה בצפון מזרח אפריקה מג'יבוטי ואריתריאה עד לאתיופיה וסומליה.בתי הגידול שלו הם ערבות עשב, סוואנות ומדבריות. הראם הוא בעל חיים גדול שמשקלו כ-79 ק"ג ואורך קרניו 75–80 סנטימטרים (30–31 אינץ'). מין זה מראה כמה התאמות לבית גידלו החם והיבש כמו להעלות את הטמפרטורה של גופם ל-46 מעלות מבלי לפגוע בו כמו כן זה מפחית הזעה ואובדן מים. מין זה הוא צמחוני וניזון בעיקר מעשבים,עלים וצמחייה אחרת. במקרה שאין מים הם יכולים להפיק אותם מאכילת פירות ושורשים.הראם חי בקבוצות של 5–40 פרטים שמונגהת בידי זכר האלפא. לראם זה היו בעבר שני תת-מינים: Oryx beisa callotis ו-Oryx beisa beisa. תת-המין Oryx beisa callotis יותר קטן מהשני וגם נדיר יותרת והוא מוכר כיום כמין נפרד – ראם שולי-אוזניים. בכלל המין קרוב לסיכון עקב ציד. מדיה וקבצים בנושא ראם ביסה בוויקישיתוף ראם ביסה, באתר ITIS (באנגלית) ראם ביסה, באתר NCBI (באנגלית) ראם ביסה, באתר Animal Diversity Web (באנגלית) ראם ביסה, בבסיס הנתונים ARKive (באנגלית) ראם ביסה, באתר האנציקלופדיה של החיים (באנגלית) ראם ביסה, באתר GBIF (באנגלית) ראם ביסה, באתר אנציקלופדיה בריטניקה (באנגלית) ראם ביסה באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
איימון מקי

איימון מקי (באנגלית: Eamonn C. McKee) הוא דיפלומט אירי ושגריר אירלנד בישראל לשעבר. לפני שכיהן בתפקיד זה הוא כיהן כשגריר האירי לקוריאה הדרומית. מקי נולד בדבלין. למד בקולג' האוניברסיטאי של דבלין (University College Dublin). קיבל תואר דוקטור בהיסטוריה כלכלית של אירלנד באוניברסיטה הלאומית של אירלנד. הצטרף למשרד החוץ האירי ב-1986 ובין היתר שירת בוושינגטון. בין השנים 1999 ל-2001 שירת כקצין עיתונות בקונסולייה האירית בניו יורק. ב-2005 שימש כראש הצוות ההומניטרי שעזר לפגועי רעידת האדמה בפקיסטן. באוגוסט 2009 מונה כשגריר אירלנד בקוריאה הדרומית. הוא מונה להיות השגריר בישראל ב-2013, תפקיד בו כיהן עד 2015. לאחר מכהן עבר להיות המנהל הכללי של מחלקת המסחר במשרד החוץ האירי. מקי היה מעורב במציאת פתרון לסכסוך בין הקתולים והפרוטסטנטים בצפון אירלנד, היה שותף להסכם השלום של שנת 1998 - הסכם יום שישי הטוב. על פי ההסכם יוותרו אירלנד ובריטניה על תביעתן לצפון אירלנד ועתיד החבל יוכרע בידי תושביו. Eamonn McKee שגרירות אירלנד בישראל הבלוג של איימון מקי היסטוריה של השגרירות באתר שגרירות אירלנד בישראל (באנגלית). הבלוג של איימון מקי ערך זה הוא קצרמר בנושא אישים ובנושא אירלנד. אתם מוזמנים לתרום לוויקיפדיה ולהרחיב אותו.
ברייתא דמלאכת המשכן

ברייתא דמלאכת המשכן היא חיבור קצר בן ארבעה עשר פרקים העוסק במשכן ובכליו, הברייתא מתמקדת במשכן שבמדבר, ורק לעיתים מועטות יחסית היא מוסיפה השוואות למקדש שעשה שלמה או למקדש שעשו "בני הגולה", דהיינו בית שני. בברייתא נזכרים תנאים רבים וביניהם רבי יהודה הנשיא, אך לא נזכרים בה אמוראים. הברייתא נזכרת על ידי גדולי הראשונים, ואף מובאת במדרש רבה. מכאן הסיק מאיר איש שלום שהברייתא נכתבה בסוף תקופת התנאים יחד עם שאר הברייתות. א'-קרשים ב'-יריעות המשכן ג'-יריעות העיזים ד'-הפרוכת והמסך ה'-החצר ו'-הארון ז'-מעשה הארון ח'-השולחן ט'-המנורה י'-מעשה המנורה י"א-מזבח הנחושת, מזבח הזהב י"ב-הכיור י"ג-שמירת הלווים וסדר המסעות י"ד-סדר החנייה הברייתא נדפסה לראשונה בצפת בשנת שמ"ז בידי ר' מנחם די לונזנו, אך מדפוס זה נותר דף השער בלבד. הדפוס הראשון המצוי בידינו הוא דפוס ונציה שס"ב, ובו נדפסה הברייתא כנספח לספר "משפטי שבועות". כל שאר הדפוסים המסורתיים מבוססים על דפוס זה. הברייתא זכתה לשתי מהדורות מודרניות, הראשונה יצאה לאור בידי מאיר איש שלום בשנת 1908 והשנייה יצאה לאור בידי רוברט קירשנר בשנת 1992. הרב קנייבסקי כתב פירוש לברייתא בשם "טעם ודעת" מנחם כהנא, עיונים ראשוניים בברייתא דמלאכת המשכן נוסח, עריכה וההדרה, בתוך: מלאכת מחשבת, הוצאת אוניברסיטת בר-אילן, תשע"א/ 2011; גרסה מקוונת של הספר (לבעלי הרשאה), באתר "כותר" ברייתא דמלאכת המשכן, באתר ויקיטקסט מאיר איש שלום, ‏ברייתא דמלאכת המשכן, וינה, תרס"ח, בארכיון האינטרנט, ובאתר דעת ברייתא דמלאכת המשכן, באתר מפעל המילון ההיסטורי ללשון העברית של האקדמיה ללשון העברית, כולל ניתוח מילוני הרב שמריהו יוסף חיים קנייבסקי, ברייתא דמלאכת המשכן עם פירוש טעם ודעת - ברייתא דמסכת מדות, בני ברק, תשס"ח, באתר היברובוקס ראה ברייתא דמלאכת המשכן בהוצאת מאיר איש שלום, במבוא. מ' איש שלום, ברייתא דמלאכת המשכן, וינה, תרס"ח. R. Kirschner, Baraita de-Melekhet ha-Mishkan: A Critical Edition with Introduction and Translation, Cincinnati, 1992. ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
ארנון תורן

ארנון תורן (נולד בשנת 1957) הוא מנהל ישראלי, המנכ"ל לשעבר של קניוני עזריאלי, השייכים לקבוצת עזריאלי. תורן נולד בחיפה ולו אח אחד, בשירותו הצבאי היה לוחם בחיל הים. בוגר האוניברסיטה העברית בירושלים. ב-1990 הצטרף לקבוצת עזריאלי לאחר מספר שנות עבודה בתחום ניהול כח אדם במלונאות. במהלך השנים שימש בתפקיד סמנכ"ל השיווק של הקבוצה, מנכ"ל מרכז עזריאלי בתל אביב ומנכ"ל חטיבת המשרדים בקבוצה, ודירקטור בחברות סונול, סופרגז וגרנית הכרמל. במסגרת תפקידיו היה שותף להקמת ושיווק קניון ירושלים במלחה, מרכז עזריאלי בתל אביב – הקניון והמגדלים ומרכז עזריאלי חולון. בשנת 2013 מונה לתפקיד מנכ"ל קבוצת הקניונים, המונה 18 קניונים, בנוסף לתפקידו כמנכ"ל חטיבת המשרדים. בשנת 2020 החליף אורי קילשטיין את תורן בתפקידו כמנכ"ל קניוני עזריאלי. ארנון תורן נשוי לרויטל ואב לשלוש בנות. מתגורר במבשרת ציון. עדי דברת-מזריץ, דירקטוריון קבוצת עזריאלי מינה את ארנון תורן למנכ"ל קבוצת הקניונים, באתר TheMarker‏, 3 באוקטובר 2013 אורנה יפת, התפקיד הבא של אורי קילשטיין: מנכ"ל קניוני עזריאלי במקום ארנון תורן, באתר כלכליסט, 19 באוקטובר 2020
שי ורועי

שי יהושע לוי (נולד ב-25 בספטמבר 1978) ורועי ארז (בעבר רועי חיים זינר) (נולד ב-23 בנובמבר 1980) הם צמד שחקנים, אמני קומדיה וכוכבי ילדים ישראלים. שי ורועי הכירו בשנת 1999 במהלך חזרות למחזה המיועד למבוגרים ואחר כך בשנים 2000–2005 עשו מופע בידור למבוגרים במועדון דומינו גרוס ובשנת 2003 הגישו פינה קומית בתוכנית של אלי יצפאן ''יצפאן" בערוץ 3 והציגו בשנת 2004 פעם אחת בלבד מערכון בעונה ה-11 של התוכנית ''הראשון בבידור" עם דודו טופז, בשנת 2010 אחרי 5 שנים של היעדרות מהמסך ומהבמה התפנו לקריירה לילדים ויצרו יחד עם HOT את הסדרה "מותק של יומולדת", שזכתה להצלחה רבה בקרב הילדים, ושודרה במשך ארבע עונות. בעקבות הצלחת הסדרה בקרב הילדים, במהלך השנים 2012 עד 2014 שיחקו בהצגה הנושאת את שמה של הסדרה, "מותק של יומולדת", המספרת את סיפור היכרותם. במהלך השנים 2010–2017 הם השתתפו במשך 8 שנים ברציפות במופע החנוכה "מותק של פסטיבל" בערוץ הופ!. בשנת 2011 השתתפו בהצגה "סימבה מלך הספארי". ב-2013 יצרו סדרות המשך ל"מותק של יומולדת": "בין כוכבים" (או: "בחלל") ו"השטותריקים", שודרה עד שנת 2014 במשך שתי עונות ו-20 פרקים, ובהמשך אף זכתה הסדרה לעיבוד בימתי, פרי כתיבתם ובימוים ובהפקתו המוזיקלית של בן זיידמן, אשר ליווה את הצמד בין השנים 2010–2018. ב-2015 החלו לככב בסדרת הילדים "סיפורים לבמבליק". באותה שנה כיכבו בסדרת הילדים "סיפורים מהתנ"ך לבמבליק", ובאותה שנה החלו להגיש את תוכנית הרדיו "סתלבוטה של שבת" ברדיו לב המדינה וברדיוס 100FM בכל שבת בבוקר, ובשנת 2017 הצטלמו לסדרת ההמשך "שי ורועי בצוללת". בשנת 2018 שיחקו בסרט הקולנוע לילדים "גיבור בעננים", שם הם מגלמים את דובל ודיבל. בשנת 2019 שיחקו בתפקיד ג'אפר ויאגו במחזמר "אלאדין" שכתב וביים אודי גוטשלק עבור תיאטרון הילדים הישראלי לצידו של טוביה טוויג בתפקיד הג'יני, ובאותה שנה השתתפו בסדרת הילדים "שקזום", בחנוכה של אותה שנה שיחקו בהפקת חנוכה "חפש את המטמון" בהפקת משגב עורי הפקות לצידם של יובל המבולבל, רוי בוי, קוגומלו ומיכל ינאי. בשנת 2020 השתתפו בסרט הילדים "ל''ג בעומר שלי" לצידם של יובל המבולבל וטל מוסרי, ובאותה שנה שי ורועי הפסיקו להופיע לילדים בגלל הקורונה. תחילה התפרסם רועי ארז כאשר השתתף בשנת 2002 בתור קומיקאי אורח בחלק מהמערכונים של התוכנית ''שידורי המהפכה" בערוץ 2 ושלוש שנים לאחר מכן בשנת 2005 התפרסם תחת שם לידתו בעונה השלישית של תוכנית המציאות "כוכב נולד" ודיבב בשנת 2009 את דמותו של "וולטר" בסדרת האנימציה "ליגת סופר רשע". שי לוי כתב את סרט הגמר "חזרה", אשר הוקרן בשבוע המבקרים בפסטיבל קאן 2012 וזכה במקום הראשון בפסטיבל שיקגו. שי ורועי, ברשת החברתית פייסבוק מותק של יומולדת ערן סויסה, מאחורי החיוכים, באתר ישראל היום, 1 באפריל 2013 אריאל קרס, ‏מותק של צמד, באתר ‏מאקו‏, 18 באפריל 2013 שי ורועי - מותק של יום הולדת שי ורועי מותק של יומולדת הצגת ילדים של שי ורועי - השטותריקים מחלקת הקולנוע של מנשר חוגגת יום הולדת שש שלושה זוכים ישראלים בפסטיבל שיקגו, באתר וואלה, 22 באוקטובר 2012
סן-פייר (ראוניון)

סן-פייר (בצרפתית: Saint-Pierre) היא העיר השלישית בגודל אוכלוסייתה בראוניון, שבאוקיינוס ההודי. היא ממוקמת על חוף האוקיינוס בדרום האי. העיר משמשת כבירת רובע ובעיר ממוקם המרכז המנהלי של הארצות הדרומיות והאנטארקטיות של צרפת, על אף שהעיר אינה חלק מטריטוריה זו. העיר נוסדה ב-1735 ומשתרעת לאורך החוף, ב-1882 הוקם בעיר נמל ימי ומרינה שיכולה לאכלס 400 כלי שיט. ליד העיר ממוקם שדה התעופה פיירפונד. אוכלוסיית העיר כפלה את עצמה בין שנת 1967 ל־2012, אך מאז קצב הגידול האט. בין 2017 ל־2020 פחתה אוכלוסיית העיר בכ־300 תושבים. להלן גרף התפתחות האוכלוסייה ביישוב: מאוריציוס בו-באסין רוז-איל, מאוריציוס מדיה וקבצים בנושא סן-פייר בוויקישיתוף אתר האינטרנט הרשמי של סן-פייר (בצרפתית) SPLAF (la Population et les Limites Administratives de la France). "Agglomérations et villes de la Réunion" [Towns and cities of Reunion Island]. נבדק ב-23 בפברואר 2021. {{cite web}}: (עזרה) Population en historique depuis 1968, INSEE ערך זה הוא קצרמר בנושא יישובים באפריקה ובנושא יישובים בצרפת. אתם מוזמנים לתרום לוויקיפדיה ולהרחיב אותו.
נפרוקסן

נפרוקסן (Naproxen) סודיום היא תרופה אנטי-דלקתית לא סטרואידית NSAID המשמשת להקלה של כאבים חום ונפיחות. נפרוקסן משמשת בדרך כלל להקלה בכאבים, חום, דלקת ונוקשות הנגרמות על ידי מחלות כגון מיגרנה, אבנים בכליות, דלקת מפרקים שגרונית, דלקת מפרקים פסוריאטית, גאוט, דלקת חוליות מקשחת, כאבי מחזור ודלקות גידים. נפרוקסן עובדת על ידי עיכוב האנזימים COX-1 ו-COX2 המייצרים פרוסטגלנדינים מהחומצה הארכידונית. מעכבי האנזים COX2 נקשרו בעבר לעליה בשכיחות מחלות לב וכלי דם ושבץ, לנפרוקסן מייחסים כ-50% מהאפקט לעיל. בנוסף מיוחסות לנפרוקסן תופעות לוואי המקושרות למערכת העיכול כגון צרבת, עצירות, שלשולים כיבים ודימומים קיבתיים. נפרוקסן הוא חבר בקבוצת הפרופנים, תת-משפחה במשפחת נוגדי הדלקת שאינם סטרואידים NSAID. החומצה החופשית היא חומר חסר ריח, לבן וגבישי. החומצה מסיסה בשומן וכמעט לא מסיסה במים. יש לה נקודת היתוך של 152-155 מעלות צלזיוס. נפרוקסן משווק תחת השמות המסחריים הבאים: Aleve, Anaprox, Antalgin, Apranax, Feminax Ultra, Flanax, Inza, Midol Extended Relief, Nalgesin, Naposin, Naprelan, Naprogesic, Naprosyn, Narocin, Proxen, Soproxen, Synflex and Xenobid. נפרוקסן שווקה במקור כתרופת מרשם בשם Naprosyn ידי Syntex בשנת 1976, ונפרוקסן סודיום שווקה תחת השם המסחרי Anaprox לראשונה בשנת 1980. היא מוגדרת כתרופת מרשם ברוב המדינות בעולם. בשנת 1994 בארצות הברית, אישר מנהל המזון והתרופות האמריקאי (FDA) את השימוש בתרופה ללא מרשם (OTC drug), בארצות הברית נפרוקסן משווקת בעיקר על ידי Bayer HealthCare תחת השם המסחרי Aleve. מדיה וקבצים בנושא נפרוקסן בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רופרט פרנד

רופרט וויליאם אנתוני פרנד (באנגלית: Rupert William Anthony Friend; נולד ב-1 באוקטובר 1981) הוא שחקן אנגלי, אשר התפרסם בתפקיד פיטר קווין בסדרת הדרמה "הומלנד" ברשת שואוטיים. זכור גם בזכות תפקידיו בסרטים "ויקטוריה הצעירה", "ליברטין", "שרי" ,"הנער בפיג'מת הפסים" ו-"היטמן: סוכן 47 (אנ')". רופרט וויליאם אנתוני פרנד נולד ב-1 באוקטובר 1981 בקיימברידג', אנגליה. אמו היא קרוליין, עורכת דין, ואביו, דייוויד אוקסטון פרנד, הוא היסטוריון אמנות, והוא הבכור מבין שני ילדים. כשהיה בן שנתיים, משפחתו עברה לכפר סטונספילד (אנ') באוקספורדשייר. הוא היה תולעת ספרים בילדותו ואהב ספרים מאת רואלד דאל. פרנד למד בבית הספר מרלבורו (אנ') בעיירת השוק וודסטוק (אנ'), אוקספורדשייר. לאחר סיום לימודיו, פרנד לקח שנת הפסקה, בה נסע לטייל באיי קוק שבאוקיינוס השקט. שם הוא עבר תאונת אופנוע ונאלץ לעבור במסוק לבית החולים בניו זילנד. הפציעות שלו היו חמורות והוא היה בסכנה לכריתת רגל. עד שחזר לאנגליה כדי ללמוד בקולג', הוא עדיין היה צריך להשתמש בקביים. פרנד קיבל את הכשרתו המקצועית למשחק באקדמיית וובר דאגלס (אנ') בלונדון. בשנת 2004, ערך את הופעת הבכורה המוצלחת שלו כשחקן קולנוע בהפקה הבריטית של ג'ון מלקוביץ' "ליברטין" לצידם של מלקוביץ' וג'וני דפ. לאחר מכן הופיע בתפקידי משנה בלהיט "גאווה ודעה קדומה". בשנת 2007, שיחק בדרמות "Outlaw", "שטח הבתולין" ו"הלגיון האחרון". בשנת 2008, שיחק בסרט "הנער בפיג'מת הפסים" בתפקיד הקצין הנאצי קורט קוטלר עוזרו של מפקד המחנה ראלף (דייוויד ת'יוליס). בשנת 2009, פרנד פרץ לתודעה רשמית בזכות הופעות מרשימות בדרמות "ויקטוריה הצעירה" בתפקיד הנסיך אלברט בעלה של המלכה ויקטוריה (אמילי בלאנט), ו-"שרי" של סטיבן פרירס בתפקיד ראשי לצידה של מישל פייפר. בשנת 2011 שיחק בדרמת המלחמה "חמישה ימים של מלחמה" בתור הכתב הצבאי האמריקאי תומאס אנדרס. בשנת 2012 הצטרף פרנד לעונה השנייה של סדרת הדרמה המוערכת "הומלנד" ברשת שואוטיים, בסדרה משחק בתפקיד סוכן ה-CIA והמתנקש פיטר קווין. על תפקידו בסדרה הועמד פרנד לפרס אמי בשנת 2013. באותה שנה שיחק בסרט "תאוריית האפס". בשנת 2014, שיחק את דמותו של אוליבר בסרט "כמו גדול". בשנת 2015 שיחק בסרט המתח "היטמן: סוכן47". בתפקיד רוצח על שהונדס בצורה גנטית. משנת 2005 עד 2010, פרנד יצא עם השחקנית קירה נייטלי, אותה פגש בצילומי הסרט "גאווה ודעה קדומה". הוא פגש את הספורטאית והשחקנית האמריקאית איימי מולינס ב-2013, הם התארסו בדצמבר 2014. פרנד ומולינס נישאו ב-1 במאי 2016. מדיה וקבצים בנושא רופרט פרנד בוויקישיתוף רופרט פרנד, ברשת החברתית אקס (טוויטר) רופרט פרנד, במסד הנתונים הקולנועיים IMDb (באנגלית) רופרט פרנד, באתר "אידיבי", מאגר הידע העברי לקולנוע ישראלי ועולמי רופרט פרנד, באתר AllMovie (באנגלית) רופרט פרנד, במסד הנתונים הקולנועיים KinoPoisk (ברוסית)
ג'בע (פירושונים)

האם התכוונתם ל... ג'בע – עיירה פלסטינית בצפון השומרון, בסמוך לחורבות חומש ג'בע (כרמל) – יישוב ערבי במורדות הכרמל המערבי (המשולש הקטן), שנחרב במלחמת העצמאות, כיום המושב גבע כרמל ג'בע (נפת אל-קודס) – יישוב פלסטיני בנפת אל-קודס, מדרום לנחל מכמש ולמוח'מאס, כנראה במקומה של גבע המקראית גבע (פירושונים)
חיים מנדל שקד

חיים צבי מנדל שקד (נולד ב-20 בינואר 1958) הוא איש צבא ומנהל ישראלי המשמש ראש מועצת הר אדר החל מנובמבר 2018. בעבר שימש ראש לשכת ראש הממשלה ראש לשכת הרמטכ"ל, נספח צה"ל ונציג משרד הביטחון באירופה. חיים מנדל שקד נולד בבית שאן בן למאשה ויעקב, ניצולי השואה, שעלו בגיל 16 לישראל בגפם ובנו בבית שאן את ביתם, בו גידלו את שמונת ילדיהם בדוחק. כשהיה בן 11, בעקבות פגיעה ישירה של קטיושה בביתם, העתיקה המשפחה את מקום המגורים לנתניה. התחנך בבית ספר דתי והיה פעיל בתנועת בני עקיבא. בגיל 17 היה חבר בגרעין נח"ל עם חבריו מתנועת בני עקיבא. בגיל 21 נישא למיכל אותה הכיר במהלך שירותו הצבאי בסיני. השניים חברו לגרעין המייסד של גבעת הראדאר שהיווה את הבסיס ליישוב הר אדר. את שירותו החל בסיירת מטכ"ל ובמסגרת זאת, השתתף, בין היתר, במבצע "הצגת תכלית", פעולת ההתנקשות באבו ג'יהאד, בה שהה בחפ"ק שמוקם באחת מספינות חיל הים. מאז, במשך כשני עשורים, שירת בצה"ל במגוון רחב של תפקידי פיקוד ומטה באגף המודיעין ובמערכת הביטחון תוך התמחות בתחום המבצעים המיוחדים, והתקדם עד לדרגת אלוף-משנה. מנדל שקד כיהן כקצין אג"ם בסיירת מטכ"ל, קצין אג"ם במערך המבצעים המיוחדים באמ"ן וראש לשכת הרמטכ"ל. ב-1994 מונה לנספח צבאי ונציג משרד הביטחון באיטליה, צ'כיה, יוון ואלבניה. במילואים, משרת כקצין מטה באגף המודיעין ומעריך במרכז ההערכה למינוי קצינים בכירים. לאחר שחרורו מהצבא למד באוניברסיטת בר-אילן אסטרטגיה וביטחון לאומי ובמקביל, למד מינהל ציבורי במכון לשלטון מקומי. בשנת 2019 סיים בהצטיינות לימודי משפטים במרכז האקדמי פרס ברחובות. לקראת סיום לימודיו באוניברסיטת בר-אילן, מונה למנכ"ל חברה כלכלית בקבוצת תדהר, העוסקת בנדל"ן ויזמות. כשאהוד ברק נבחר בשנת 1999 לראש ממשלת ישראל, מונה שקד לראש לשכת ראש הממשלה ושר הביטחון. בתקופה זו, היה חבר בצוותי המשא ומתן לשלום עם הסורים בוועידת שפרדסטאון ועם הפלסטינים בוועידת קמפ דייוויד. הוא התפטר מתפקיד זה באוגוסט 2000. עם סיום תפקידו בלשכת ראש הממשלה הצטרף שקד לחברת אירונאוטיקס כיו"ר פעיל של החברה. החברה הפכה לחברה השלישית בגודלה בישראל בתחום המזל"טים ומערכות לא מאוישות, שבשלב מאוחר יותר נמכרה לחברת רפאל. שקד הקים את חברת "H.M.S", העוסקת במתן שירותי ניהול ושירותי ייעוץ אסטרטגי, ארגוני ושיווקי. החל משנת 2013 מכהן מנדל שקד כחבר מועצת הר אדר. ב-2013 התמודד בבחירות למועצה המקומית הר אדר אך הפסיד ליריבו, חן פיליפוביץ. שקד קיבל כ־37% מן הקולות, ואילו פיליפוביץ קיבל כ־40%. ב-2018, התמודד פעם נוספת, וניצח את יריבו פיליפוביץ, ראש המועצה המכהן ב-10%. ב-2024 התמודד שוב לראשות המועצה ושוב ניצח את יריבו פיליפוביץ ב-15%. מדיה וקבצים בנושא חיים מנדל שקד בוויקישיתוף בן כספית, "אהוד, אינך מגלה מנהיגות. אתה משדר חוסר ביטחון, הססנות, פראנויה, זילות", באתר nrg‏, 9 בפברואר 2001. מנדל-שקד: ברק החליט לפרוש; מקורבי ברק: הוא מושחת ומתועב, באתר גלובס, 10 בינואר 2001. אילנה דיין וגלעד טוקטלי, ‏לילה בחוף תוניס: מבצע חיסולו של אבו-ג'יהאד, באתר ‏מאקו‏, 27 במאי 2013 שרה ליבוביץ דר, "סיירת שקד", הארץ, 1 באוקטובר 1999 תומר שדמי, חיים מנדל שקד פרש מלשכת ברק, באתר ynet, 21 באוגוסט 2000 יוסי מלמן, מזל"טים ישראליים בשמי אפריקה, באתר הארץ, 30 באפריל 2006 אלי ג'אן, מלחמת הבחירות המלוכלכת של הר אדר, באתר mynet (כפי שנשמר בארכיון האינטרנט), 21 באוקטובר 2013
קרב אבידוס

קרב אבידוס היה קרב ימי בין אתונה וספרטה, שהיווה חלק מהמלחמה הפלופונסית. הצי הספרטני בהנהגתו של מינדרוס ניסה לחלץ כוח ימי קטן של אחת מבנות הברית של ספרטה שהיה בדרכו לחופי הדרדנלים והותקף על ידי צי אתונאי בפיקודו של תראסיבולוס. הלחימה נמשכה זמן רב יותר מהמצופה ורק לקראת הערב הושגה הכרעה אתונאית ברורה עם הצטרפותו של אלקיביאדס ללחימה יחד עם כוח תגבורת של 18 ספינות. לאחר הניצחון האתונאי בקרב קינוסמה נקראו כל הספינות מאזור הים האגאי לחבור יחדיו, אל מה שנראה כקרב הבא בין הכוחות. הצי האתונאי יצר בסיס לכוחותיו בססטוס, משם יכל להגיב במהירות לכל מהלך שהצי הספרטני, אשר מוקם באבידוס, ינסה לעשות. מינדרוס, המצביא הספרטני זימן את דוריאוס המצביא הסירקוזי ו-14 הספינות שלו להצטרף אליו באבידוס, בתקווה ליצור כוח ימי גדול מספיק כדי להשיג ניצחון ברור. דוריאוס הפליג צפונה מרודוס עם כוחותיו לעבר הלספונטס (הדרדנלים). לפני הגיעו של דוריאוס לאבידוס, הבחינו בו תצפיתנים אתונאיים, מה שהבריח אותו לחוף. קסנופון מדווח שהוא נתפס ברואיטון, ולעומתו דיודורוס סיקולוס מדווח שמקום תפיסתו היה בדרדנוס. קגן מציע סברה לפיה דוריאוס הונס לעבר החוף ברואיטון, ולאחר הצליח להתקדם מעט לעבר אבידוס לפני שנתפס בפעם השנייה בדרדנוס. כאשר מינדרוס שמע על מצוקתו של דוריאוס, הוא מיהר להגיע לאבידוס ממקום מושבו בטרויה. באותו הזמן, האחשדרפן פארנאבאזוס, שהחליף את קודמו טיספרנס וייצג את האינטרסים של הממלכה הפרסית, הנהיג את צבאו לתמוך בדוריאוס מהאדמה. מינדראוס הוביל את ספינותיו מחוץ לאבידוס כדי לסייע לדוריאוס, והאתונאים שראו את המלך הזה החלו להוציא את ציים מססטוס. מינדרוס, לאחר שילוב כוחותיו עם דוריאוס פיקד על 97 ספינות הצי האתונאי מנה 74 ספינות הספרטנים נערכו עם ספינותיהם כשלגבם נמצא החוף האסייתי של הדרדנלים. מינדרוס פיקד על הצד הימני ודוריאוס על הצד השמאלי; האתונאים הסתדרו מול הכוח הספרטני כשתראסיבולוס מפקד על צד ימין ותראסילוס מפקד על הצד השמאלי. הקרב החל עם סימון מהמפקדים לצי שהועבר על ידי חצוצורות. הקרב התחיל כשהכוחות של שני הצדדים יחסית שווים. נווטי הספינות ניסו לנגח את ספינות האויב בעוד צוות הלוחמים עמד בסיפון וניסה לפגוע באויבים כל אימת שהספינות התקרבו מספיק ליצור מגע. במהלך יום הלחימה אף אחד מהצדדים לא הצליח להשיג יתרון מובחן על פני השני, עד אשר אלקיביאדס הגיע עם 18 ספינות מסאמוס וחבר לצי האתונאי. בתחילה, חשבו שני הציים שהתגבורת הגיעה עבורם, אולם אלקיביאדס סימן את ספינותיו בדגלים אדומים, כסימן שנקבע מראש בין המפקדים האתונאים כסימן לכוחותיהם. כאשר הבינו הספרטנים שאלו ספינות אתונאיות, הם ברחו לעבר אבידוס, אולם ספגו אבדות קשות בעת הנסיגה בשל התקפותיהם של האתונאים. בסיכום הקרב, האתונאים הצליחו לתפוס 30 ספינות ספרטניות ולהשיב עוד 15 ספינות שהספרטנים לקחו מהם בקרב קינוסמה. דיודורוס סיקולוס, ביבליותקה היסטוריקה קסנופון, הלניקה פלוטארכוס, חיי אישים, אלקיביאדס דונלד קגן. The Peloponnesian War ‏(Penguin Books, 2003). Kagan, עמ' 407-408. Xenophon, Hellenica, 1.1.2. Diodorus Siculus, Library 13.45.3 מינדרוס היה עסוק באותו הזמן להקריב קורבנות לאלה אתנה בעיר טרויה כדי לקבל את ברכתה לניצחון על האתונאים Xenophon, Hellenica, 1.1.5. Diodorus Siculus, Library 13.45.2 Diodorus Siculus, Library 13.45.7 פרטי הקרב שמוצגים כאן נסמכים על קגן. Kagan, The Peloponnesian War, 408, ומשלב פרטים מדיווחו דיודורוס סיקולוס, Library 13.45.8-13.46.5 ודיווחים של קסנופון Xenophon, Hellenica 1.1.5-8. ערך זה הוא קצרמר בנושא קרבות ובנושא יוון העתיקה. אתם מוזמנים לתרום לוויקיפדיה ולהרחיב אותו.
סטראוטיפיות

תנועות סטראוטיפיות הן תנועות ללא מטרה מוטורית מוגדרת, החוזרות על עצמן באותה הצורה, בדרך כלל בהקשרים מסוימים, עם יכולת שליטה עצמית מסוימת. תנועות סטראוטיפיות מתחילות בגיל צעיר, בדרך כלל מתחת לגיל שנתיים ורובן מתחילות לפני גיל 3. תנועות סטראוטיפיות אופייניות ניתנות לזיהוי בקלות. ישנו מגוון מצומצם של תנועות החוזר על עצמו בילדים שונים. הסוג הנפוץ ביותר של תנועות סטראוטיפיות הוא תנועת ידיים סימטרית בצורות שונות - הצורה הקלאסית נראית כניפנוף ידיים דו צדדי, אך כל תנועה של הידיים יכולה להיות - סיבוב הידיים, תנועות פסינתור (תנועות אצבעות הנראות כנגינה על פסנתר), קיבוע כפות הידיים בתנוחה מסוימת, הבאת הידיים למרכז הגוף ועוד. לעיתים כפות הידיים נמצאות בצידי הגוף, לעיתים מרים הילד את הידיים מעלה ולעיתים הידיים מונחות למטה ליד המותניים. לעיתים ישנן תנועות נילוות נוספות. סוג נוסף של תנועות הוא נדנוד ראש או גוף, קפיצה או סיבוב במקום, הליכה קדימה ואחורה, ועוד. האופייני לתנועות הסטראוטיפיות הוא שהן יכולות להופיע בהקשרים שונים כגון התרגשות, שיעמום, עייפות או כעס. הילדים יכולים להפסיק את התנועה אם מבקשים מהם ולעיתים נראים מבוישים. תנועות סטראוטיפיות מופיעות בילדים בעלי התפתחות תקינה, ולעיתים בילדים עם הפרעות התפתחות כגון אוטיזם, פיגור שכלי, הפרעות ראייה או שמיעה וכן ילדים בבתי יתומים. אבחנה של תנועות סטראוטיפיות נעשית בעיקר על ידי התבוננות ישירה בילד או בסרטי ווידאו המציגים את תנועות הילד, אם אינו מבצע אותן באותו הרגע. ישנה חשיבות להבדיל בין תנועות אלו ובין תנועות אחרות היכולות להיראות כתנועות סטראוטיפיות, כגון טיקים, כוריאה (מחולית), דיסטוניה התקפית, אפילפסיה ועוד. בעלי המקצוע המתעסקים בזאת הם בדרך כלל נוירולוגים לילדים המתמחים בהפרעות תנועה בילדים. רוב התנועות חולפות עם הגיל ואינן דורשות טיפול. עיקר ההתייחסות הוא הסבר תואם למשפחה על מהות התנועות. לעיתים נמשכות התנועות לזמן ממושך יותר מעבר לגיל הילדות. במקרים אלו רצוי להיוועץ עם הרופא על אופציות טיפול כגון טיפולים התנהגותיים שנועדו להכחיד התופעה. מדיה וקבצים בנושא סטראוטיפיות בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.